****

##### DBSK

**Dansk Blindesamfunds Kvinder**

**og**

**Netværksgrupper**

#### April 2021

**Formål for og organisering af Dansk Blindesamfunds Kvinder.**

Dansk Blindesamfunds Kvinder blev stiftet den 9. november 2002. Fra 1997 arbejdede kvinderne med samme formål i Den Centrale Kvindegruppe (DCK).

**Foreningens formål er:**

* At motivere kvinder i Dansk Blindesamfund til at være aktive i hverdagen og i foreningen, lokalt og på landsplan.
* At medvirke til oprettelse af netværk for blinde og svagsynede kvinder.
* At skabe interesse og PR om ligestillingsarbejdet for kvinder i Dansk Blindesamfund.
* At samarbejde med nationale og internationale organisationer, der arbejder på samme områder, som Dansk Blindesamfunds Kvinder.

**Dansk Blindesamfunds Kvinder** er ledet af en bestyrelse bestående af en repræsentant fra hver netværksgruppe og en formand og en kasserer valgt på landsmødet på skift - hver for 2 år ad gangen.

I forbindelse med landsmødet vælger hver netværksgruppe en repræsentant til bestyrelsen.

Alle kvinder, der er medlem af Dansk Blindesamfund kan blive medlem af Dansk Blindesamfunds Kvinder og er derefter stemmeberettigede og valgbare ved landsmødet.

**Hvad er en netværksgruppe**

**- og hvad laver man?**

En netværksgruppe består af medlemmer af Dansk Blindesamfunds Kvinder i et af gruppen defineret geografisk område.

Netværksgrupperne hviler økonomisk i sig selv.

Gruppens medlemmer aftaler, hvem der skal være tovholder.

Netværksgruppens medlemmer beslutter, hvor og hvor ofte de ønsker at mødes. Gruppen fastlægger selv program og aktiviteter. Gruppen arbejder med baggrund i foreningens formål for at motivere og aktivere kvinder i Dansk Blindesamfund.

Alle medlemmer kan deltage i egne og alle øvrige DBS-kvindegruppers arrangementer.

**Hvorfor en netværksgruppe ?**

Samvær med andre synshandicappede kvinder skaber mulighed for at udveksle erfaringer og udvikle tanker og ideer til, hvordan man selv kan tage hånd om sit eget liv.

En netværksgruppe kan være det sted, hvor man tør formulere sine tanker og følelser. Man kan afprøve sine grænser og muligheder i et forum af kvinder, som selv kender til livet med et synshandicap. I en netværksgruppe kan man hente inspiration og selv give sine erfaringer videre.

Kvinderne i en netværksgruppe tør tage udfordringer op sammen, som de ikke ville gøre hver for sig – hvad enten det er at tage på naturvandring eller gå på udstilling.

**Landsforening og bestyrelse**

Bestyrelsen i Dansk Blindesamfunds Kvinder koordinerer netværksgruppernes fællesarrangementer, som alle foreningens medlemmer kan deltage i.

Bestyrelsen planlæger og afholder hvert år en temadag, som har forskelligt indhold, nogle gange efter DBS’s politiske udmeldinger og andre med emner taget fra Nordisk Kvinde Komité.

Derudover afholdes hver år i 1. kvartal et kombineret landsmøde og seminar.

Seminaret er tilrettelagt med basis i et oplæg, som inspirerer til den videre debat og diskussion om foreningens aktiviteter.

 **Adresseliste**

**Formand**

Anja Braunschweig Chaluppa

Tværgade 15

Hammerum

7400 Herning

tlf 20 83 10 51

abcanja@hotmail.com

**Kasserer**

Susanne Tarp

Vagtelvej 51, 2. th.

2000 Frederiksberg

Tlf: 40 38 51 57

Email: Susanne.Tarp@mail.dk

**Bankkonto**

Reg. nr 3170 konto 3170485912